ลือกันให้แซด
&nbsp;... นายกระทิง &amp; หญิงฟลอร์
21 ส.ค. 2554

... นายกระทิง &amp; หญิงฟลอร์
หนังสือพิมพ์โพสต์ทูเดย์ ลึกซึ้งทุกข่าวสาร ตอบทุกด้านของชีวิต ฉบับวันศุกร์ที่ 5 ก.พ. 2553 
ll เป็นไปตามคาดการณ์ ตลาดหุ้นขึ้นมาวันเดียวแล้วจอด แรงขายทำกำไร กดดัชนี ปิด 702.52 จุด ร่วง 5.13 จุด มูลค่าซื้อขาย 14,380 ล้านบาท .... ตะลึง !!! ต่างชาติซื้อสุทธิ 1,235 ล้านบาท 
ll นอกจากตลาดจะปรับตัวลงอยู่ในทิศทางเดียวกับหุ้นสหรัฐหุ้นเอเชียแล้ว ข่าวดีในประเทศที่พอกระตุ้นส่งตลาดขึ้นต่อยังมองไม่เห็น กำไรวันเดียวเลิก การเมืองในประเทศแรงขึ้นๆ ไปจนถึงตัดสินคดียึดทรัพย์อดีตนายกฯ วันที่ 26 ก.พ.นี้ หรือหลังจากนี้ขึ้นอยู่กับคำตัดสิน
ll อินโดรามา เวนเจอร์ส (IVL) หุ้นใหญ่ตัวแรกประเดิมเข้าตลาดหุ้นปีนี้ ได้ฤกษ์เคาะวันนี้ มูลค่าหลักทรัพย์มโหฬารกว่า 4.4 หมื่นล้านบาท ณ ราคาไอพีโอ 10.20 บาท 
ll สำหรับ IVL เป็นบริษัทที่เกิดจากการปรับโครงสร้างในกลุ่มบริษัท โดย IVL เป็นผู้ถือหุ้นใหญ่ของ อินโดรามา โพลีเมอร์ส (IRP) หลังปรับโครงสร้างในกลุ่มแล้ว IRP ขอเพิกถอนหุ้น แล้วส่ง IVL เข้าตลาดแทน ซึ่งช่วง 1 เดือนจากวันนี้6 มี.ค. บล.บัวหลวง จะทำหน้าที่ซื้อหุ้นคืนเพื่อส่งมอบหุ้นส่วนเกิน (กรีนชู) ที่นำออกมาจัดสรรคืนให้กับอินโดรามา รีซอสเซส 
ll เจ้าของ SMEs รายไหนท้อแท้ใจธุรกิจไม่แจ้งเกิด ศึกษาตัวอย่างที่บริษัท ธีระมงคล อุตสาหกรรม (TMI) ปี 2540 ฝ่าฟันมรสุมด้วย 4 สมอง 8 มือ ของทายาทนำโดยพี่เบิ้ม “ธีระชัย ประสิทธิ์รัตนพร” และน้องๆ อีก 3 คน ช่วยกันกู้ธุรกิจครอบครัวที่ติดลบ พลิกฟื้นกลับมามีกำไร บริษัทไหนจะศึกษาตัวอย่างไม่ว่ากัน 
ll พบกับโฉมใหม่ โพสต์ทูเดย์ ลึก กว้าง ไกล ได้ประเด็นแซ่ด ตั้งแต่วันนี้เป็นต้นไป และอย่าลืมร่วมงานฉลองครบรอบ 7 ปี ก้าวสู่ปีที่ 8 ในงานโพสต์ทูเดย์ อินเวสต์เมนต์เอ็กซ์โป 2553 ณ ชั้น 1 ศูนย์การค้าเซ็นทรัลพลาซา ลาดพร้าว วันที่ 57 ก.พ.นี้ ห้ามพลาด